ڕۆژی جیھانیی پشیلە
ڕۆژی جیھانیی پشیلە () ڕۆژێکە لە ساڵی ٢٠٠٢ لە لایەن سندوقی نێونەتەوەییی خۆشبژیویی گیانلەبەران دیاری کراوە و ساڵانە لە ٨ی ئابدا ئاھەنگ بۆ ئەم ڕۆژە دەگێڕدرێت.
لە حاڵیکدا کە لە زۆربەی وڵاتان ئەم پشووە نافەرمییە لە ٨ی ئاب بەڕێوە دەچێت، لە ڕووسیا ڕۆژی جیھانیی پشیلە لە یەکی ئازار ئاھەنگ دەگێڕدرێت و لە ویلایەتە یەکگرتووەکانی ئەمریکا ڕۆژی ٢٩ی تشرینی یەکەم بە ناوی ڕۆژی جیھانیی پشیلە ناونراوە.

ڕۆژی جیھانیی پشیلە ڕۆژێکە بۆ بڵاوکردنەوەی وریاکردنەوە و بەرزکردنەوەی ئاستی زانیاریی خەڵک سەبارەت بە پشیلەکان و بەدەستخستنی زانیاری سەبارەت بە ڕێگاکانی یارمەتیدان و پاراستنی ئەوان.
ڕۆژی پشیلە ڕۆژێکی پشووی نافەرمیی تری پشیلەیە کە دەستپێکەکەی دەگەڕێتەوە بۆ ٢٢ی شوبات لە ژاپۆن. ئەم ڕۆژە وردەوردە لە ھەموو جیھاندا گەشەی سەند و خەڵک لە تۆڕە کۆمەڵایەتییەکاندا لە سەرانسەری جیھان وێنە و فیلمی پشیلەکانی خۆیان ھاوبەش دەکرد.

سەرچاوەکان

سەرچاوەکان 
 

پشیلەکان
ڕۆژە جیھانییەکان